# Chicago

### Izvor: Wikipedija

| Ovo je glavno značenje pojma Chicago. Za druga značenja, pogledajte Chicago (razdvojba).

Pogled na središte Chicaga u vrijeme zalaska sunca

Chicago je nakon New Yorka i Los Angelesa treći najveći grad Sjedinjenih Američkih Država, a prema popisu iz 2000. imao je 2,896,016 stanovnika.

Chicago je ukupno četvrti najveći grad na sjevernoameričkom kontinentu i sedmi najveći grad u zapadnoj hemisferi. Njegovo metropolitansko područje obično se naziva Chicagoland, a obuhvaća osam okruga i nastanjuje oko 10 milijuna stanovnika.

Grad se nalazi u saveznoj državi Illinois, na zapadnoj obali jezera Michigan, a ujedno je i sjedište okruga Cook. Kad se ubroje sva prigradska naselja i obližnji velegrad Milwaukee, Chicago se može smatrati i središtem megalopolisa.

## [uredi] Povijest

Pogled na nebodere u centru grada i jezero Michigan s najvišeg nebodera Sears Tower

Područje danas poznato kao Chicago u početku je nastanjivala rasa Američkih Aboridžina Potawatomi, a današnje ime grada nastalo je od njihove riječi checagou, koja je opisivala močvarno područje koje se tada tamo nalazilo. U sedamdesetim godinama 18. stoljeća prvi doseljenik Jean Baptiste Point du Sable, Haićanin afričkog porijekla, naselio se na nasipu rijeke Chicago. 1795., Indijanci su područje Chicaga Sporazumom iz Greenvillea prepustili Sjedinjenim Državama u svrhe vojnog korištenja. 1803., izgrađena je tvrđava Dearborn, koja je uništena u masakru tijekom rata 1812., ali je bila ponovo izgrađena 1816., te je ostala u upotrebi do 1837.

Chicago je kao naselje nastao 12. kolovoza 1833. i tada brojio samo 350 stanovnika, a status grada dobio je 4. ožujka 1837.

Otvorenje kanala Illinois and Michigan Canal, otvorenog 1848., omogućilo je brodski prijevoz od Velikih jezera kroz Chicago do rijeke Mississippi, pa sve do Meksičkog zaljeva. Prva željeznica izgrađena je također 1848., a zvala se Galena and Chicago Union Railroad. Chicago je sa svojim cestovnim, željezničkim, vodenim i kasnije zračnim vezama ubrzo postao transportno središte Sjedinjenih Država, a time i dom trgovaca na malo poput tvrtki Montgomery Ward i Sears, Roebuck and Company, koje su nudile katalošku prodaju koristeći te veze.

1855. nadmorska visina grada je podignuta za 120 do 210 centimetara kako bi se građevine i ulice podigle iznad močvare.

1871., većina grada izgorijela je u velikom požaru. No, u sljedećim godinama Chicago se ponovo izgradio i njegova arhitektura postala je utjecajna diljem svijeta. Prvi neboder konstruiran je 1885. koristeći novu konstrukciju s čeličnim kosturom. Chicagov povratak na svjetsku scenu zapečaćen je svjetskim sajmom World Columbian Exposition, održanim 1893.

Tijekom dvadesetih i tridesetih godina 20. stoljeća kontrolu nad velikim dijelom grada imali su gangsteri Johnny Torrio i Al Capone.

1974. završena je gradnja Sears Towera, koji je još uvijek najviši neboder u SAD-u i treći najviši na cijelom svijetu ako se uzima u obzir samo visina na koju se uzdižu prostorije za boravak ljudi. Sears Tower je visok 442 metra i ima ukupno 110 katova, a vrhovi njegovih antena nalaze se na 519 metara iznad tla, te je po tom pravilu mjerenja najviši neboder na svijetu.

## [uredi] Klima

Chicago tijekom zime

Chicago ima klimu tipičnu za države američkog Srednjeg Zapada. Nagle promjene vremena, veliki razmaci u dnevnim temperaturama i nepredvidljive oborine glavne su značajke njegovih vremenskih prilika. Chicago ima četiri jasno definirana godišnja doba, iako se zna dogoditi da pojedino godišnje doba "zaluta" u mjesec u kojem se obično ne pojavljuje. Na primjer, u Chicagu je sniježilo u rujnu (1942.), te bilo 33°C u ožujku (1982.), a 8. veljače 1900. se čak dogodilo da je dnevna temperatura varirala u rangu od 31°C.

Najveća temperatura ikad zabilježena u Chicagu su neslužbeno izmjerena 44°C od 24. srpnja 1935., dok je najviša službeno zabilježena temperatura od 42°C izmjerena tijekom velikog toplotnog udara 17. srpnja 1995. Najniža službeno zabilježena temperatura od -33°C izmjerena je 11. siječnja 1982.

## [uredi] Sport

Chicago je grad iz kojeg dolaze brojne poznate sportske momčadi iz američkih profesionalnih liga. Najpoznatija je naravno košarkaška momčad šesterostrukih NBA prvaka Chicago Bullsa, a osim nje Chicago ima i klub američkog nogometa Chicago Bears, hokejaški Chicago Blackhawks, bejzbolske Chicago Cubs i Chicago White Sox, te nogometni Chicago Fire.

Svoje domaće utakmice košarkaši Bullsa i hokejaši Blackhawksa igraju u dvorani United Center, koja godišnje ugošćuje više od 200 manifestacija. Nogometne momčadi dijele stadion Soldier Field, a bejzbolske imaju zasebne stadione, pa tako Cubsi igraju na Wrigley Fieldu, a White Soxi na US Cellular Fieldu.

## [uredi] Vanjska poveznica

- Službene internet stranice grada Chicaga

Dobavljeno iz "http://hr.wikipedia.org../../../c/h/i/Chicago.html"

Kategorije: Gradovi u SAD-u | Illinois

##### Views

- Članak
- Razgovor
- Trenutna inačica

##### Traži

##### Drugi jezici

- Afrikaans
- العربية
- ܐܪܡܝܐ
- Azərbaycan
- Беларуская
- Български
- বাংলা
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Galego
- עברית
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Latina
- Lietuvių
- Latviešu
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- Тоҷикӣ
- ไทย
- Türkçe
- Oyghurque
- Українська
- Tiếng Việt
- 中文